Jaroslav Mareš (cestovateľ)

Ing. Jaroslav Mareš (* 28. december 1937, Brno† 5. máj 2021https://dinosaurusblog.com/2021/05/07/vzpominka-na-jaroslava-marese/, Praha) bol český spisovateľ, cestovateľ a zoológ.http://www.pravek.info/novinky/vzpominka-na-jaroslava-marese-1937-2021/

 Životopis 
Vyštudoval odbor zahraničného obchodu na Vysokej škole ekonomickej v Prahe a hneď po promócii začal pracovať v obchodnom úseku Československých aerolínií, kde zastával rôzne vedúce funkcie. Dlhodobo pôsobil ako riaditeľ zastúpenia ČSA v Iráne a neskôr v Kanade. Precestoval všetky kontinenty vrátane Tichomoria a navštívil celkom 85 suverénnych štátov. Zaujíma sa o prírodu v najširšom rozsahu.

Navštívil najslávnejšie nálezisko dinosaurov (kotlina Nemegt) a ďalšie lokality v Mongolsku, Tendaguru v Tanzánii, oblasť rieky Red Deer v kanadskej Alberte, v rámci USA lokality v Utahu, Colorade a Montane, ďalej tiež Patagóniu) a udržuje styky s poprednými svetovými paleontológmi. Jeho kniha Záhada dinosaurů (1993) patrí k vôbec najčítanejším publikáciám o dinosauroch od českého autora.

V severnej Botswane objavil najsilnejšieho dravého chrobáka sveta, ktorého v roku 1976 vedecky popísal pod menom Manticora imperator. Na štúdium tohto rodu sa špecializoval a neskôr popísal ďalšie tri nové druhy. Počas svojich výprav sa dostal aj do odľahlých, civilizácií dosiaľ nedotknutých oblastí, kde sa stretol s mnohými zaujímavosťami a záhadami.

Zaujíma sa aj o šamanské a kúzelnícke praktiky pôvodným spôsobom žijúcich kmeňov. Zorganizoval expedície za niekoľkými pre zoológiu dosiaľ tajomnými zvieratami (kongamato, kerýt, mungún-galli, seskveč, tua-yeua, nessie, ogopogo, champ, niuhi, luska, ambazombi a i.). V roku 1978 prenikol so svojimi tromi priateľmi k tajomnej, legendami opradenej stolovej hore Kurupira v pralesoch na brazílsko-venezuelskej hranici. Vystúpiť hore sa však expedícii nepodarilo.

O zážitkoch a poznatkoch zo svojich ciest napísal zatiaľ štrnásť kníh a množstvo článkov v rôznych časopisoch. Pravidelne tiež prednáša a vystupuje v televíznych a rozhlasových programoch.

 Bibliografia 
 V tropech tří světadílů (1976)
 Nejkrásnější brouci tropů (1980), spoluautor Vlastimil Lapáček
 Yetti (1991)
 Hledání Ztraceného světa (1992)
 Legendární příšery a skutečná zvířata (1993)
 Záhada dinosaurů (1993)
 Po záhadných stopách (1994)
 Detektivem v říši zvířat (1995)
 Tyrkysová karavana (1995)
 Svět tajemných zvířat (1997)
 Hrůza zvaná Kurupira (2001)
 Gladiátoři druhohor (2001)
 Dračí chrám (2002)
 Jezero krokodýlích čarodějů (2002)
 Manticora: A Monograph of the Genus (Coleoptera, Cicindelidae, Manticorini) (2002) 
 Kurupira: zlověstné tajemství (2005)
 Legendární opolidé (Obrovití primáti – legenda nebo pravda?) (2007)
 Smrt ve sloní trávě (2008)
 Šepot buše (2011)
 Ve stínu baobabů (2012)

 Referencie 

 Externé odkazy 
Rozhovor (14.10.2017): Jaroslav Mareš: Kurupira stále tajemná

 Zdroj 


Kategória:Osobnosti z Brna
Kategória:Absolventi Vysokej školy ekonomickej v Prahe
Kategória:Českí spisovatelia
Kategória:Českí cestovatelia
Kategória:Českí zoológovia